nibzard/narodne-novine-full-text-markdown huggingface dataset:
## Pravilnik o uvjetima nekomercijalnog kretanja mladih pasa i mačaka

### NN 124/2008 (27.10.2008.), Pravilnik o uvjetima nekomercijalnog kretanja mladih pasa i mačaka

# MINISTARSTVO POLJOPRIVREDE, RIBARSTVA I RURALNOG RAZVOJA

**3553**

Na temelju članka 73. stavka 5. i 7. Zakona o veterinarstvu (»Narodne novine«,
broj 41/07) ministar poljoprivrede, ribarstva i ruralnog razvoja donosi

## PRAVILNIK

### O UVJETIMA NEKOMERCIJALNOG KRETANJA MLADIH PASA I MAČAKA1

Članak 1.

Ovim se Pravilnikom utvrđuju uvjeti za nekomercijalno kretanje mladih pasa i
mačaka.

Članak 2.

1) Unos na područje Republike Hrvatske pasa i mačaka mlađih od tri mjeseca i
necijepljenih protiv bjesnoće dozvoljen je pod uvjetima najmanje istovjetnim
onima propisanim u članku 5. stavku 2. Pravilnika o veterinarskim uvjetima za
nekomercijalno kretanje kućnih ljubimaca (»Narodne novine«, broj 72/07), iz
država određenih u Dodatku II. Dijelovima B i C navedenog Pravilnika.
2) Zabranjeno je naknadno premještanje životinja koje su unesene na područje
Republike Hrvatske u skladu sa stavkom 1. ovoga članka, na područje država
članica Europske unije, osim ako se životinja premješta u skladu s uvjetima
propisanim u članku 5. stavku 1. Pravilnika o veterinarskim uvjetima za
nekomercijalno kretanje kućnih ljubimaca (»Narodne novine«, broj 72/07)2 izuzev
država članica određenih u Dodatku II. Dijelu A navedenog Pravilnika.«
3) Naknadno premještanje životinja, koje su unesene na područje Republike
Hrvatske u skladu sa stavkom 1. ovoga članka, na područje država određenih u
Dodatku II. Dijelu A Pravilnika o veterinarskim uvjetima za nekomercijalno
kretanje kućnih ljubimaca («Narodne novine«, broj 72/07)2 dozvoljeno je u
slučaju premještanja u skladu s uvjetima propisanim u članku 6. stavku 1.
navedenog Pravilnika te ako je životinja starija od 3 mjeseca.

Članak 3.

Do pristupanja Republike Hrvatske Europskoj uniji članak 2. ovog Pravilnika
primjenjuje se na unošenje pošiljaka u Republiku Hrvatsku iz svih zemalja, a
nakon pristupanja samo na države koje nisu članice Europske unije.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/08-01/7
Urbroj: 525-11-08-1
Zagreb, 20. listopada 2008.

Ministar
**mr. sc. Božidar Pankretić**, v. r.

\_\_\_\_\_\_\_
1 Pravilnikom se preuzimaju
odredbe Odluke Komisije 2004/839/EZ od 03. prosinca 2004.koji utvrđuje uvjete za
nekomercijalno kretanje mladih pasa i mačaka koji se unose u Zajednicu iz trećih
zemalja.
2 Po izmjenama i dopunama Pravilnika u potpunosti će se preuzeti
odredbe Uredbe (EZ) 988/2003 Europskog parlamenta i Vijeća od 26. svibnja 2003.
o veterinarskim uvjetima za nekomercijalno kretanje kućnih ljubimaca.

Pravilnik, NN 124/2008-3553
## Dopuna Popisa članova Povjerenstva za organoleptičko ocjenjivanje vina i drugih proizvoda od grožđa i vina

### NN 124/2008 (27.10.2008.), Dopuna Popisa članova Povjerenstva za organoleptičko ocjenjivanje vina i drugih proizvoda od grožđa i vina

# MINISTARSTVO POLJOPRIVREDE, RIBARSTVA I RURALNOG RAZVOJA

**3555**

Ministarstvo poljoprivrede, ribarstva i ruralnog razvoja na temelju članka 37.
stavka 5. Zakona o vinu (»Narodne novine« 96/03), članka 2. svaka 3. Pravilnika
o organoleptičkom (senzornom) ocjenjivanju mošta i vina (»Narodne novine«
106/04) i rješenja o imenovanju članova Povjerenstva za organoleptičko
ocjenjivanje vina i drugih proizvoda od grožđa i vina (klasa: 080-01/08-01/39,
urbroj: 525-2-08-2, od 10. listopada 2008.) objavljuje

## DOPUNU POPISA

### ČLANOVA POVJERENSTVA ZA ORGANOLEPTIČKO OCJENJIVANJE VINA I DRUGIH PROIZVODA OD GROŽĐA I VINA

U Popisu članova Povjerenstva za organoleptičko ocjenjivanje vina i drugih
proizvoda od grožđa i vina (»Narodne novine« br. 30/06, 75/07) iza točke 82.
dodaju se točke 83. do 88. koje glase:
» 83. Ivan Bušić, član Povjerenstva;
84. Sergio Bile, član Povjerenstva;
85. Sanda Desnica, član Povjerenstva;
86. Ivna Linke, član Povjerenstva;
87. Ante Šeparović, član Povjerenstva;
88. Ivana Rendulić, član Povjerenstva.«

Klasa: 080-01/08-01/44
Urbroj: 525-2-08-1
Zagreb, 16. listopada 2008.

Ministar
**mr. sc. Božidar Pankretić**, v. r.

Ostalo, NN 124/2008-3555
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Ispravak Pravilnika o dopunama Pravilnika o Nacionalnoj listi priznatih kultivara vinove loze

### NN 124/2008 (27.10.2008.), Ispravak Pravilnika o dopunama Pravilnika o Nacionalnoj listi priznatih kultivara vinove loze

**3559**

Nakon izvršenog pregleda teksta utvrđena je pogreška u Pravilniku o dopunama
Pravilnika o Nacionalnoj listi priznatih kultivara vinove loze, objavljenom u
»Narodnim novinama«, broj 117 od 13. listopada 2008. godine te se daje

## ISPRAVAK

### [PRAVILNIKA O DOPUNAMA PRAVILNIKA O NACIONALNOJ LISTI PRIZNATIH KULTIVARA VINOVE LOZE](http://narodne-novine.nn.hr/clanci/sluzbeni/341932.html)

U Pravilniku o dopunama Pravilnika o Nacionalnoj listi priznatih kultivara
vinove loze (»Narodne novine« 117/08) u preambuli umjesto riječi »ministar
poljoprivrede, šumarstva i vodnoga gospodarstva donosi« trebaju stajati riječi:
»ministar poljoprivrede, ribarstva i ruralnog razvoja donosi«.

Klasa: 011-02/08-01/16
Urbroj: 525-2-08-5
Zagreb, 20. listopada 2008.

Ministar
**mr. sc. Božidar Pankretić**, v. r.

Ostalo, NN 124/2008-3559
## Zakon o izmjenama i dopunama Zakona o izboru načelnika, gradonačelnika, župana i gradonačelnika Grada Zagreba

### NN 125/2008 (29.10.2008.), Zakon o izmjenama i dopunama Zakona o izboru načelnika, gradonačelnika, župana i gradonačelnika Grada Zagreba

# HRVATSKI SABOR

**3564**

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O IZBORIMA OPĆINSKIH NAČELNIKA, GRADONAČELNIKA, ŽUPANA I GRADONAČELNIKA GRADA ZAGREBA

Proglašavam Zakon o izmjenama i dopunama Zakona o izborima općinskih načelnika,
gradonačelnika, župana i gradonačelnika Grada Zagreba, kojega je Hrvatski sabor
donio na sjednici 17. listopada 2008. godine.

Klasa: 011-01/08-01/139
Urbroj: 71-05-03/1-08-2
Zagreb, 22. listopada 2008.

Predsjednik
Republike Hrvatske
**Stjepan Mesić**, v. r.

## ZAKON

### O IZMJENAMA I DOPUNAMA ZAKONA O IZBORIMA OPĆINSKIH NAČELNIKA, GRADONAČELNIKA, ŽUPANA I GRADONAČELNIKA GRADA ZAGREBA

Članak 1.

U Zakonu o izborima općinskih načelnika, gradonačelnika, župana i gradonačelnika
Grada Zagreba (»Narodne novine«, br. 109/07.) članak 15. mijenja se i glasi:
»U jedinicama lokalne samouprave do 10.000 stanovnika na listi stranačke i
nezavisne kandidature mora biti ime i prezime za općinskog načelnika,
gradonačelnika i ime i prezime njihovog jednog zamjenika, a u jedinicama lokalne
samouprave koje imaju preko 10.000 stanovnika, županijama i Gradu Zagrebu na
listi stranačke i nezavisne kandidature mora biti ime i prezime kandidata za
općinskog načelnika, gradonačelnika, župana i gradonačelnika Grada Zagreba i ime
i prezime njihova dva zamjenika sukladno odluci o raspisivanju izbora.
Za pravovaljanost stranačkih i nezavisnih kandidatura potrebno je prikupiti:
– 50 potpisa birača za općinskog načelnika i jednog zamjenika u općini do 1.000
stanovnika,
– 100 potpisa birača za općinskog načelnika i jednog zamjenika u općini iznad
1.000 stanovnika, a manje od 10.000,
– 200 potpisa birača za gradonačelnika grada i jednog zamjenika s manje od
10.000 stanovnika,
– 500 potpisa birača za općinskog načelnika i dva zamjenika, te gradonačelnika
grada i dva zamjenika s više od 10.000, a manje od 35.000 stanovnika,
– 1.000 potpisa birača za gradonačelnika grada i dva zamjenika s više od 35.000,
a manje od 100.000 stanovnika,
– 2.000 potpisa birača za gradonačelnika grada i dva zamjenika s više od 100.000
stanovnika,
– 2.500 potpisa birača za župana i dva zamjenika,
– 5.000 potpisa birača za gradonačelnika Grada Zagreba i dva zamjenika.«

Članak 2.

Ovaj Zakon objavit će se u »Narodnim novinama«, a stupa na snagu danom stupanja
na snagu odluke o raspisivanju prvih, sljedećih, redovitih izbora općinskih
načelnika, gradonačelnika, župana i gradonačelnika Grada Zagreba.

Klasa: 015-01/08-01/08
Zagreb, 17. listopada 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Zakon, NN 125/2008-3564
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o osnivanju Veleposlanstva Republike Hrvatske u Republici Kosovo, sa sjedištem u Prištini

### NN 125/2008 (29.10.2008.), Odluka o osnivanju Veleposlanstva Republike Hrvatske u Republici Kosovo, sa sjedištem u Prištini

# PREDSJEDNIK REPUBLIKE HRVATSKE

**3567**

Na temelju odredbe članka 98. stavka 2. Ustava Republike Hrvatske, članka 10.
stavka 5., članka 17. stavka 2. Zakona o vanjskim poslovima (»Narodne novine«,
broj 48/96) i točke I. podtočke 6. Odluke Vlade Republike Hrvatske o postupku
osnivanja diplomatskih misija i konzularnih ureda Republike Hrvatske u
inozemstvu i postupku postavljanja i opoziva šefova diplomatskih misija i
konzularnih ureda Republike Hrvatske u inozemstvu od 11. siječnja 2001., 5.
srpnja 2001. i 7. travnja 2004., te akta predsjednika Vlade Republike Hrvatske
klasa: 018-07/08-01/10, urbroj: 5030104-08-3 od 15. listopada 2008., kojim je
predsjednik Vlade Republike Hrvatske dao prethodni supotpis, donosim

## ODLUKU

### O OSNIVANJU VELEPOSLANSTVA REPUBLIKE HRVATSKE U REPUBLICI KOSOVO, SA SJEDIŠTEM U PRIŠTINI

Osniva se Veleposlanstvo Republike Hrvatske u Republici Kosovo, sa sjedištem u
Prištini, na čelu s izvanrednim i opunomoćenim veleposlanikom.
Ova Odluka stupa na snagu danom donošenja.

Klasa: 018-07/08-01/06
Urbroj: 71-05-03/1-08-6
Zagreb, 21. listopada 2008.

Predsjednik
Republike Hrvatske
**Stjepan Mesić**, v. r.

Odluka, NN 125/2008-3567
## Odluka o opozivu prof. dr. sc. Goroslava Kellera s dužnosti generalnog konzula Republike Hrvatske u Australiji

### NN 125/2008 (29.10.2008.), Odluka o opozivu prof. dr. sc. Goroslava Kellera s dužnosti generalnog konzula Republike Hrvatske u Australiji

# PREDSJEDNIK REPUBLIKE HRVATSKE

**3568**

Na temelju odredbe članka 98. stavka 3. Ustava Republike Hrvatske, članka 23.
Zakona o vanjskim poslovima (»Narodne novine«, broj 48/96), točke II. podtočke
8. Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske klasa: 080-02/08-02/308, urbroj: 50304/2-08-05 od 17. rujna 2008.,
kojim je predsjednik Vlade Republike Hrvatske dao prethodni supotpis, donosim

## ODLUKU

### O OPOZIVU GENERALNOG KONZULA REPUBLIKE HRVATSKE

prof. dr. sc. GOROSLAV KELLER opoziva se s dužnosti generalnog konzula Republike
Hrvatske u Australiji, sa sjedištem u Sydneyu i konzularnim ovlastima nad
konzularnim područjem koje obuhvaća New South Wales, Queensland i Northern
Territory.
Ova Odluka stupa na snagu 19. prosinca 2008. godine.

Klasa: 018-07/08-03/03
Urbroj: 71-05-03/1-08-6
Zagreb, 24. listopada 2008.

Predsjednik
Republike Hrvatske
**Stjepan Mesić**, v. r.

Odluka, NN 125/2008-3568
## Odluka o postavljenju dr. sc. Vesne Cvjetković Kurelec za izvanrednu i opunomoćenu veleposlaniku Republike Hrvatske u Helenskoj Republici

### NN 125/2008 (29.10.2008.), Odluka o postavljenju dr. sc. Vesne Cvjetković Kurelec za izvanrednu i opunomoćenu veleposlaniku Republike Hrvatske u Helenskoj Republici

# PREDSJEDNIK REPUBLIKE HRVATSKE

**3569**

Na temelju odredbe članka 98. stavka 3. Ustava Republike Hrvatske, članka 22.
Zakona o vanjskim poslovima (»Narodne novine« broj 48/96), točke II. podtočke 8.
Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske klasa: 080-02/08-01/361, urbroj: 50304/2-08-05 od 16. listopada 2008.,
kojim je predsjednik Vlade Republike Hrvatske dao prethodni supotpis, donosim

## ODLUKU

kojom postavljam dr. sc. VESNU CVJETKOVIĆ KURELEC za izvanrednu i opunomoćenu
veleposlanicu Republike Hrvatske u Helenskoj Republici, sa sjedištem u Ateni.
Ova Odluka stupa na snagu 30. listopada 2008. godine.

Klasa: 018-07/08-02/35
Urbroj: 71-05-03/1-08-7
Zagreb, 24. listopada 2008.

Predsjednik
Republike Hrvatske
**Stjepan Mesić**, v. r.

Odluka, NN 125/2008-3569
## Odluka o pomilovanjima po molbama osuđenih osoba

### NN 125/2008 (29.10.2008.), Odluka o pomilovanjima po molbama osuđenih osoba

# PREDSJEDNIK REPUBLIKE HRVATSKE

**3570**

Na temelju članka 97. podstavak 4. Ustava Republike Hrvatske, članka 1. stavka
2. Zakona o pomilovanju i prijedloga Komisije za pomilovanja od 12. rujna 2008.
godine, donosim

## ODLUKU

### O POMILOVANJIMA PO MOLBAMA OSUĐENIH OSOBA

*Umanjuje se izrečena kazna zatvora*

JOSIP ČELEBIĆ, sin Ante, rođen 1955. godine u Komletincima
– izrečena kazna zatvora u trajanju od 3 godine, zbog kaznenog djela pokušaja
ubojstva iz čl. 34. st. 1. KZRH, u vezi čl. 17. OKZRH –
umanjuje se za 6 mjeseci

*Zamjenjuje se neizdržani dio izrečene kazne zatvora uvjetnom osudom*

ŽELJKO DUJMOVIĆ, sin Dinka, rođen u Šestanovcu
– neizdržani dio izrečene kazna zatvora u trajanju od 10 godina, zbog kaznenog
djela ubojstva iz čl. 90. KZ – zamjenjuje se uvjetnom osudom i neće se izvršiti
ako osuđenik za vrijeme od 3 godine ne počini novo kazneno djelo

*Odbijaju se molbe za pomilovanje*

1. BRANKO PESTIĆ, sin Josipa, rođen 1948. godine u Zadru
2. JURICA RELJA, sin Ante, rođen 1976. godine u Banja Luci
3. MARIJO MIJIĆ, sin Josipa, rođen 1966. godine u Zagrebu
4. MLADEN MANDIĆ, sin Petra, rođen 1972. godine u Zagrebu
5. MATE RAŽOV, sin Natka, rođen 1974. godine u Zadru
6. DAMIR KAŠĆEL, sin Ive, rođen 1975. godine u Novom Travniku
7. MILE KOVAČEVIĆ, sin Ivana, rođen 1952. godine u Gornjem Taborištu
8. IVAN ĆIBARIĆ, sin Petra, rođen 1974. godine u Janjevu
9. LEONARDO BAŠKARAD, sin Željka, rođen 1974. godine u Zenici
10. ĐURO ŽIVKOVIĆ, sin Dušana, rođen 1941. godine u Vojniću
11. DAMIR BENKO, sin Šimuna, rođen 1966. godine u Zagrebu
12. ANTE ĆOSIĆ, sin Petra, rođen 1949. godine u Gradini, Derventa
13. DARKO VLAHOVAC, sin Zvonka, rođen 1972. godine u Sisku
14. DAMIR CRNČIĆ, sin Josipa, rođen 1974. godine u Varaždinu
15. LJUBOMIR GRČIĆ, sin Zdravka, rođen 1982. godine u Zagrebu
16. MIRKO BALOG, sin Jule, rođen 1957. godine u Koprivničkim Bregima
17. IVICA KATIĆ, sin Mije, rođen 1976. godine u Vrgorcu
18. DAVOR BANIĆ, sin Danijela, rođen 1959. godine u Podstrani
19. MARIO MARIĆ, sin Vladimira, rođen 1981. godine u Doboju
20. ZLATAN ARNAUTOVIĆ, sin Ibrahima, rođen 1954. godine u Bihaću
21. IGRAN KRIŽANAC, sin Ranka, rođen 1981. godine u Vinkovcima
22. TOMISLAV RADIĆ, sin Slavka, rođen 1974. godine u Zagrebu
23. ANTUN OŠKRT, sin Ivana, rođen 1953. godine u Gornjoj Jelenjskoj
24. DENIS DRAŽIĆ, sin Nikole, rođen 1981. godine u Sinju
25. DARIJO VLAŠIĆ, sin Mate, rođen 1970. godine u Zagrebu
26. OZREN LJEVAR, sin Slavka, rođen 1974. godine u Rijeci
27. KRISTIJAN VESELINOVIĆ, sin Ivice, rođen 1977. godine u Osijeku
28. MARIN KNEŽEVIĆ, sin Ivana, rođen 1964. godine u Zadru
29. NIKOLA ŠINKO, sin Stjepana, rođen 1977. godine u Zaboku

Klasa: 703-04/08-01/07
Urbroj: 71-05-05/2-08-01
Zagreb, 15. rujna 2008.

Predsjednik
Republike Hrvatske
**Stjepan Mesić**, v. r.

Odluka, NN 125/2008-3570
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Uredba o izmjenama i dopunama Uredbe o tržnom redu za žitarice

### NN 125/2008 (29.10.2008.), Uredba o izmjenama i dopunama Uredbe o tržnom redu za žitarice

# VLADA REPUBLIKE HRVATSKE

**3571**

Na temelju članka 8. Zakona o poljoprivredi (»Narodne novine«, br. 66/2001 i
83/2002), Vlada Republike Hrvatske je na sjednici održanoj 24. listopada 2008.
godine donijela

## UREDBU

### O IZMJENAMA I DOPUNAMA UREDBE O TRŽNOM REDU ZA ŽITARICE

Članak 1.

U Uredbi o tržnom redu za žitarice (»Narodne novine«, br. 75/2008, 80/2008 i
114/2008), u članku 2. alineji 5. riječ: »kukuruz« briše se.

Članak 2.

U članku 5. stavku 2. riječi: »kukuruz i« brišu se.

Članak 3.

U članku 6. stavku 4. alineja 2. briše se.

Članak 4.

U članku 14. stavku 1. iza riječi: »žitarica« dodaju se riječi: »i kukuruza«.
U stavku 3. iza riječi: »žitarica« dodaju se riječi: »i kukuruza«.
U stavku 7. iza riječi: »žitarica« dodaju se riječi: »i kukuruza«.

Članak 5.

U članku 15. stavku 1. iza riječi: »žitarice« dodaju se riječi: »i kukuruz«.

Članak 6.

Ova Uredba stupa na snagu danom objave u »Narodnim novinama«.

Klasa: 332-01/08-01/01
Urbroj: 5030116-08-8
Zagreb, 24. listopada 2008.

Potpredsjednica Vlade
i ministrica obitelji, branitelja i
međugeneracijske solidarnosti
**Jadranka Kosor, dipl. iur**., v. r.

Uredba, NN 125/2008-3571
## Odluka o davanju suglasnosti na Statut Agencije za vodne putove

### NN 125/2008 (29.10.2008.), Odluka o davanju suglasnosti na Statut Agencije za vodne putove

# VLADA REPUBLIKE HRVATSKE

**3572**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 3. stavka
3. Uredbe o upravljanju i vođenju poslova Agencije za vodne putove (»Narodne
novine«, broj 58/2008), Vlada Republike Hrvatske je na sjednici održanoj 24.
listopada 2008. godine donijela

## ODLUKU

### O DAVANJU SUGLASNOSTI NA STATUT AGENCIJE ZA VODNE PUTOVE

I.

Daje se suglasnost na Statut Agencije za vodne putove, koji je Upravno vijeće
Agencije donijelo na sjednici održanoj 9. listopada 2008. godine.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 342-19/08-02/01
Urbroj: 5030116-08-2
Zagreb, 24. listopada 2008.

Potpredsjednica Vlade
i ministrica obitelji, branitelja i
međugeneracijske solidarnosti
**Jadranka Kosor, dipl. iur.**, v. r.

Odluka, NN 125/2008-3572
## Odluka o izmjenama i dopunama Odluke o imenovanju osoba nadležnih za upravljanje Instrumentima pretpristupne pomoći (IPA)

### NN 125/2008 (29.10.2008.), Odluka o izmjenama i dopunama Odluke o imenovanju osoba nadležnih za upravljanje Instrumentima pretpristupne pomoći (IPA)

# VLADA REPUBLIKE HRVATSKE

**3574**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članaka 4. i 5.
Zakona o sustavu provedbe programa Europske unije i sustavu provedbe projekata
financiranih iz sredstava zajmova i darovnica iz ostalih inozemnih izvora
(»Narodne novine«, broj 58/2006), Vlada Republike Hrvatske je na sjednici
održanoj 24. listopada 2008. godine donijela

## ODLUKU

### O IZMJENAMA I DOPUNAMA ODLUKE O IMENOVANJU OSOBA NADLEŽNIH ZA UPRAVLJANJE INSTRUMENTOM PRETPRISTUPNE POMOĆI (IPA)

I.

U Odluci o imenovanju osoba nadležnih za upravljanje Instrumentom pretpristupne
pomoći (IPA) – »Narodne novine«, broj 34/2008, u točki IV. iza riječi: »Mikuš«
dodaje se riječ: »Žigman«.

II.

U točki V. stavku 1. iza riječi: »imenuje se« dodaju se riječi: »Zvonimir
Savić,«.

III.

U točki VI. stavku 1. riječi: »Stanko Janić« zamjenjuju se riječima: »Milivoj
Mikulić«.

IV.

Točka XI. mijenja se i glasi:

*»XI.*

Osobom nadležnom za upravljanje petom komponentom IPA Ruralni razvoj, imenuje se
Željka Gudelj Velaga, ravnateljica Uprave za ruralni razvoj – Upravna direkcija
SAPARD/IPARD programa u Ministarstvu poljoprivrede, ribarstva i ruralnog
razvoja.
Osobom nadležnom za poslove koje u sklopu pete komponente programa IPA Ruralni
razvoj obavlja Ministarstvo poljoprivrede, ribarstva i ruralnog razvoja,
organizacijska jedinica zadužena za tržišnu i strukturnu potporu u
poljoprivredi, imenuje se Anica Lucević, ravnateljica Ravnateljstva za tržišnu i
strukturnu potporu u poljoprivredi.«.

V.

Ova Odluka stupa na snagu danom donošenja, a objavit će se u »Narodnim
novinama«.

Klasa: 400-01/05-02/01
Urbroj: 5030104-08-19
Zagreb, 24. listopada 2008.

Potpredsjednica Vlade
i ministrica obitelji, branitelja i
međugeneracijske solidarnosti
**Jadranka Kosor, dipl. iur.**, v. r.

Odluka, NN 125/2008-3574
## Rješenje o imenovanju glavnog ravnatelja Leksikografskog zavoda Miroslav Krleža

### NN 125/2008 (29.10.2008.), Rješenje o imenovanju glavnog ravnatelja Leksikografskog zavoda Miroslav Krleža

# VLADA REPUBLIKE HRVATSKE

**3575**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 14. stavka
3. Zakona o Leksikografskom zavodu Miroslav Krleža (»Narodne novine«, br.
96/2003 i 190/2003), Vlada Republike Hrvatske je na sjednici održanoj 24.
listopada 2008. godine donijela

## RJEŠENJE

### O IMENOVANJU GLAVNOG RAVNATELJA LEKSIKOGRAFSKOG ZAVODA MIROSLAV KRLEŽA

Imenuje se mr. sc. VLAHO BOGIŠIĆ glavnim ravnateljem Leksikografskog zavoda
Miroslav Krleža.

Klasa: 080-02/08-01/544
Urbroj: 50304/2-08-01
Zagreb, 24. listopada 2008.

Predsjednik
**dr. sc. Ivo Sanader**, v. r.

Rješenje, NN 125/2008-3575
## Rješenje o razrješenju člana Upravnog vijeća Agencije za pravni promet i posredovanje nekretninama

### NN 125/2008 (29.10.2008.), Rješenje o razrješenju člana Upravnog vijeća Agencije za pravni promet i posredovanje nekretninama

# VLADA REPUBLIKE HRVATSKE

**3576**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 10. stavka
3. Uredbe o Agenciji za pravni promet i posredovanje nekretninama (»Narodne
novine«, br. 45/97, 63/97, 65/99, 132/2002, 8/2004 i 27/2008), Vlada Republike
Hrvatske je na sjednici održanoj 24. listopada 2008. godine donijela

## RJEŠENJE

### O RAZRJEŠENJU ČLANA UPRAVNOG VIJEĆA AGENCIJE ZA PRAVNI PROMET I POSREDOVANJE NEKRETNINAMA

Razrješuje se ANA LOVRIN dužnosti člana Upravnog vijeća Agencije za pravni
promet i posredovanje nekretninama.

Klasa: 080-02/08-02/441
Urbroj: 50304/2-08-01
Zagreb, 24. listopada 2008.

Predsjednik
**dr. sc. Ivo Sanader**, v. r.

Rješenje, NN 125/2008-3576
## Rješenje o razrješenju predstavnika Vlade Republike Hrvatske u Zajedničkoj komisiji za tumačenje i praćenje primjene Kolektivnog ugovora za državne službenike i namještenike

### NN 125/2008 (29.10.2008.), Rješenje o razrješenju predstavnika Vlade Republike Hrvatske u Zajedničkoj komisiji za tumačenje i praćenje primjene Kolektivnog ugovora za državne službenike i namještenike

# VLADA REPUBLIKE HRVATSKE

**3578**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 118. stavka
2. Kolektivnog ugovora za državne službenike i namještenike (»Narodne novine«,
broj 93/2008), Vlada Republike Hrvatske je na sjednici održanoj 24. listopada
2008. godine donijela

## RJEŠENJE

### O RAZRJEŠENJU PREDSTAVNIKA VLADE REPUBLIKE HRVATSKE U ZAJEDNIČKOJ KOMISIJI ZA TUMAČENJE I PRAĆENJE PRIMJENE KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE

Razrješuju se dužnosti predstavnici Vlade Republike Hrvatske u Zajedničkoj
komisiji za tumačenje i praćenje primjene Kolektivnog ugovora za državne
službenike i namještenike:
– SNJEŽANA MATIJAŠEC
– ANTE DELIPETAR
– SANDA PIPUNIĆ.

Klasa: 080-02/08-02/442
Urbroj: 50304/2-08-01
Zagreb, 24. listopada 2008.

Predsjednik
**dr. sc. Ivo Sanader**, v. r.

Rješenje, NN 125/2008-3578
## Rješenje o imenovanju predstavnika Vlade Republike Hrvatske u Zajedničkoj komisiji za tumačenje i praćenje primjene Kolektivnog ugovora za državne službenike i namještenike

### NN 125/2008 (29.10.2008.), Rješenje o imenovanju predstavnika Vlade Republike Hrvatske u Zajedničkoj komisiji za tumačenje i praćenje primjene Kolektivnog ugovora za državne službenike i namještenike

# VLADA REPUBLIKE HRVATSKE

**3579**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 118.
stavaka 1. i 2. Kolektivnog ugovora za državne službenike i namještenike
(»Narodne novine«, broj 93/2008), Vlada Republike Hrvatske je na sjednici
održanoj 24. listopada 2008. godine donijela

## RJEŠENJE

### O IMENOVANJU PREDSTAVNIKA VLADE REPUBLIKE HRVATSKE U ZAJEDNIČKOJ KOMISIJI ZA TUMAČENJE I PRAĆENJE PRIMJENE KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE

Za predstavnike Vlade Republike Hrvatske u Zajedničkoj komisiji za tumačenje i
praćenje primjene Kolektivnog ugovora za državne službenike i namještenike,
imenuju se:
– SNJEŽANA MATIJAŠEC
– ANTE DELIPETAR
– SANDA PIPUNIĆ.

Klasa: 080-02/08-01/545
Urbroj: 50304/2-08-01
Zagreb, 24. listopada 2008.

Predsjednik
**dr. sc. Ivo Sanader**, v. r.

Rješenje, NN 125/2008-3579
## Odluka o izmjenama i dopunama Statuta Hrvatskog zavoda za zapošljavanje

### NN 125/2008 (29.10.2008.), Odluka o izmjenama i dopunama Statuta Hrvatskog zavoda za zapošljavanje

# HRVATSKI ZAVOD ZA ZAPOŠLJAVANJE

**3584**

Na temelju članka 59. Zakona o posredovanju pri zapošljavanju i pravima za
vrijeme nezaposlenosti (»Narodne novine«, br. 32/02., 86/02., 114/03. i 151/03)
i članka 54. stavka 1. Zakona o ustanovama (»Narodne novine«, br. 76/93., 29/97.
47/99. i 35/08) Upravno vijeće Hrvatskog zavoda za zapošljavanje na 3. sjednici
održanoj 19. 9. 2008. godine donijelo je

## ODLUKU

### O IZMJENAMA I DOPUNAMA STATUTA HRVATSKOG ZAVODA ZA ZAPOŠLJAVANJE

Članak 1.

U Statutu Hrvatskog zavoda za zapošljavanje (»Narodne novine« broj 86/03. i
3/06.) u članku 33. stavku 1. riječ: »tri« zamjenjuje se riječju: »četiri«.
Podstavak 3. mijenja se i glasi:
»za pravne i opće poslove, materijalno pravnu zaštitu i upravljanje ljudskim
potencijalima«
Iza podstavka 3. dodaje se podstavak 4. koji glasi:
»– za razvoj organizacije i provedbu projekata.«

Članak 2.

U članku 35. stavku 3. riječi: »Pomoćnikom ravnatelja za pravne, kadrovske i
opće poslove« zamjenjuju se riječima: »Pomoćnikom ravnatelja za pravne i opće
poslove, materijalno pravnu zaštitu i upravljanje ljudskim potencijalima«.
Iza stavka 3. dodaje se stavak 4. koji glasi:
»Pomoćnikom ravnatelja za razvoj organizacije i provedbu projekata može biti
imenovana osoba koja ima visoku stručnu spremu društvenog ili prirodnog smjera i
pet godina radnog iskustva u struci.«

Članak 3.

Ove Izmjene i dopune Statuta, nakon potvrđivanja od strane Vlade Republike
Hrvatske, objavljuju se u »Narodnim novinama«, a stupaju na snagu danom objave.

Klasa: 023-01/02-01/22
Urbroj: 344-17/1-08-18
Zagreb, 19. rujna 2008.

Predsjednik
Upravnog vijeća
**Ilija Tadić**, v. r.

Odluka, NN 125/2008-3584
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o odlikovanju Miloša Orelja Redom Danice hrvatske s likom Katarine Zrinske

### NN 126/2008 (31.10.2008.), Odluka o odlikovanju Miloša Orelja Redom Danice hrvatske s likom Katarine Zrinske

3588

Na temelju članka 97. Ustava Republike Hrvatske i članka 2. i 3. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

kojom se odlikuje

Protojerej
MILOŠ ORELJ

REDOM DANICE HRVATSKE S LIKOM KATARINE ZRINSKE

za osobite zasluge u izgradnji i normalizaciji odnosa između hrvatskog i srpskog naroda u Republici Hrvatskoj.

Klasa: 060-03/08-13/12

Urbroj: 71-05-04/2-08-1

Zagreb, 20. listopada 2008.

Predsjednik
Republike hrvatske
Stjepan Mesić, v. r.

Odluka, NN 126/2008-3588
## Odluka o odlikovanju Aleksandra Jevtića Redom Danice hrvatske s likom Katarine Zrinske

### NN 126/2008 (31.10.2008.), Odluka o odlikovanju Aleksandra Jevtića Redom Danice hrvatske s likom Katarine Zrinske

3589

Na temelju članka 97. Ustava Republike Hrvatske i članka 2. i 3. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

kojom se odlikuje

ALEKSANDAR JEVTIĆ

REDOM DANICE HRVATSKE S LIKOM KATARINE ZRINSKE

za osobite zasluge u spašavanju života hrvatskih branitelja tijekom Domovinskog rata i promicanju moralnih društvenih vrednota.

Klasa: 060-03/08-13/11

Urbroj: 71-05-04/2-08-1

Zagreb, 20. listopada 2008.

Predsjednik
Republike Hrvatske
Stjepan Mesić, v. r.

Odluka, NN 126/2008-3589
## Odluka o odlikovanju Vicka Šoljana Redom hrvatskog pletera

### NN 126/2008 (31.10.2008.), Odluka o odlikovanju Vicka Šoljana Redom hrvatskog pletera

3590

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

VICKO ŠOLJAN

REDOM HRVATSKOG PLETERA

za osobit doprinos razvitku daljinskog plivanja i športskom ugledu Republike Hrvatske u svijetu.

Klasa: 060-03/08-16/09

Urbroj: 71-05-04/2-08-1

Zagreb, 20. listopada 2008.

Predsjednik
Republike hrvatske
Stjepan Mesić, v. r.

Odluka, NN 126/2008-3590
## Odluka o dodjeli Povelje Republike Hrvatske Hrvatskom planinarskom savezu

### NN 126/2008 (31.10.2008.), Odluka o dodjeli Povelje Republike Hrvatske Hrvatskom planinarskom savezu

3591

Na temelju članka 97. Ustava Republike Hrvatske i članka 2. i 3. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

kojom se dodjeljuje

POVELJA REPUBLIKE HRVATSKE

Hrvatskom planinarskom savezu

za osobit doprinos i značajnu ulogu u znanosti, kulturi, zaštiti prirode, športu i turizmu u Republici Hrvatskoj.

Klasa: 061-01/08-01/03

Urbroj: 71-05-04/2-08-01

Zagreb, 20. listopada 2008.

Predsjednik
Republike Hrvatske
Stjepan Mesić, v. r.

Odluka, NN 126/2008-3591
## Odluka o opozivu Marice Matković s dužnosti generalne konzulice Republike Hrvatske u Sjedinjenim Američkim Državama, Savezna Država Ilinois

### NN 126/2008 (31.10.2008.), Odluka o opozivu Marice Matković s dužnosti generalne konzulice Republike Hrvatske u Sjedinjenim Američkim Državama, Savezna Država Ilinois

3592

Na temelju odredbe članka 98. stavka 3. Ustava Republike Hrvatske, članka 23. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske, klasa: 080-02/08-02/307, urbroj: 50304/2-08-05 od 16. listopada 2008., kojim je predsjednik Vlade Republike Hrvatske dao prethodni supotpis, donosim

ODLUKU

O OPOZIVU GENERALNE KONZULICE REPUBLIKE HRVATSKE

MARICA MATKOVIĆ opoziva se s dužnosti generalne konzulice Republike Hrvatske u Sjedinjenim Američkim Državama, Savezna Država Illinois, sa sjedištem u Chicagu i konzularnim ovlastima nad konzularnim područjem koje obuhvaća sljedeće države: Minnesota, Wisconsin, Michigan, Iowa, Missouri, Arkansas, Luisiana, Indiana i Illinois.

Ova Odluka stupa na snagu 7. studenoga 2008. godine.

Klasa: 018-07/08-03/05

Urbroj: 71-05-03/1-08-4

Zagreb, 27. listopada 2008.

Predsjednik
Republike Hrvatske
Stjepan Mesić, v. r.

Odluka, NN 126/2008-3592
## Odluka o postavljenju Marice Matković za izvanrednu i opunomoćenu veleposlanicu Republike Hrvatske u Državi Izrael

### NN 126/2008 (31.10.2008.), Odluka o postavljenju Marice Matković za izvanrednu i opunomoćenu veleposlanicu Republike Hrvatske u Državi Izrael

3593

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih mis ja i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/368, urbroj: 50304/2-08-05 od 16. listopada 2008., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam MARICU MATKOVIĆ za izvanrednu i opunomoćenu veleposlanicu Republike Hrvatske u Državi Izrael, sa sjedištem u Tel Avivu.

Ova Odluka stupa na snagu 8. studenoga 2008. godine.

Klasa: 018-07/08-02/27

Urbroj: 71-05-03/1-08-7

Zagreb, 27. listopada 2008.

Predsjednik
Republike Hrvatske
Stjepan Mesić, v. r.

Odluka, NN 126/2008-3593
## Odluka o opozivu mr. sc. Ivana Del Vechia s dunosti izvanrednog i opunomoćenog veleposlanika Republike Hrvatske u Državi Izrael

### NN 126/2008 (31.10.2008.), Odluka o opozivu mr. sc. Ivana Del Vechia s dunosti izvanrednog i opunomoćenog veleposlanika Republike Hrvatske u Državi Izrael

3594

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-02/318, urbroj: 50304/2-08-05 od 16. listopada 2008., kojim je predsjednik Vlade Republike Hrvatske dao prethodni supotpis, donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

mr. sc. IVAN DEL VECHIO opoziva se s dužnosti izvanrednog i opunomoćenog veleposlanika Republike Hrvatske u Državi Izrael, sa sjedištem u Tel Avivu.

Ova Odluka stupa na snagu 7. studenoga 2008. godine.

Klasa: 018-07/08-02/16

Urbroj: 71-05-03/1-08-4

Zagreb, 27. listopada 2008.

Predsjednik
Republike Hrvatske
Stjepan Mesić, v. r.

Odluka, NN 126/2008-3594
## Odluka o opozivu dr. sc. Vere Tadić s dužnosti generalne konzulice Republike Hrvatske u saveznoj Republici Njemačkoj

### NN 126/2008 (31.10.2008.), Odluka o opozivu dr. sc. Vere Tadić s dužnosti generalne konzulice Republike Hrvatske u saveznoj Republici Njemačkoj

3597

Na temelju odredbe članka 98. stavka 3. Ustava Republike Hrvatske, članka 23. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-02/396, urbroj: 50304/2-08-05 od 16. listopada 2008., kojim je predsjednik Vlade Republike Hrvatske dao prethodni supotpis, donosim

ODLUKU

O OPOZIVU GENERALNE KONZULICE REPUBLIKE HRVATSKE

dr. sc. VERA TADIĆ opoziva se s dužnosti generalne konzulice Republike Hrvatske u Saveznoj Republici Njemačkoj, sa sjedištem u Stuttgartu i konzularnim ovlastima nad konzularnim područjem koje obuhvaća pokrajinu Baden – Württemberg.

Ova Odluka stupa na snagu danom donošenja.

Klasa: 018-07/08-03/10

Urbroj: 71-05-03/1-08-4

Zagreb, 27 listopada 2008.

Predsjednik
Republike Hrvatske
Stjepan Mesić, v. r.

Odluka, NN 126/2008-3597
## Odluka o postavljanju Mirjane Ane-Marie Piskulić za generalnu konzulicu Republike Hrvatske u Australiji

### NN 126/2008 (31.10.2008.), Odluka o postavljanju Mirjane Ane-Marie Piskulić za generalnu konzulicu Republike Hrvatske u Australiji

3598

Na temelju odredbe članka 98. stavka 3. Ustava Republike Hrvatske, članka 23. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/358, urbroj: 50304/2-08-05 od 16. listopada 2008., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam MIRJANU ANU-MARIU PISKULIĆ za generalnu konzulicu Republike Hrvatske u Australiji, sa sjedištem u Sydneyu i konzularnim ovlastima nad konzularnim područjem koje obuhvaća New South Wales, Quennsland i Northern Territory.

Ova Odluka stupa na snagu 20. prosinca 2008. godine.

Klasa: 018-07/08-03/06

Urbroj: 71-05-03/1-08-9

Zagreb, 27. listopada 2008.

Predsjednik
Republike Hrvatske
Stjepan Mesić, v. r.

Odluka, NN 126/2008-3598
## Pravilnik o izmjenama Pravilnika o jednostavnim tlačnim posudama

### NN 126/2008 (31.10.2008.), Pravilnik o izmjenama Pravilnika o jednostavnim tlačnim posudama

3606

Na temelju članka 5. Zakona o tehničkim zahtjevima za proizvode i ocjenu sukladnosti (»Narodne novine« 158/03, 79/07) ministar gospodarstva, rada i poduzetništva donosi

PRAVILNIK

O IZMJENAMA PRAVILNIKA O JEDNOSTAVNIM TLAČNIM POSUDAMA

Članak 1.

U Pravilniku o jednostavnim tlačnim posudama (»Narodne novine« 135/05) u članku 4. stavak 2. mijenja se i glasi:

»U svrhu sigurne i pravilne uporabe posuda na teritoriju Republike Hrvatske upute za uporabu, montažu i održavanje iz Dodatka II. Ovog Pravilnika i Izjava o sukladnosti moraju biti na hrvatskom jeziku.«

Članak 2.

U članku 14. stavak 1. mijenja se i glasi:

»Ako se posude ne izrađuju u skladu s odobrenim prototipom, tijelo za ocjenu sukladnosti koje je izdalo certifikat o pregledu tipa ili certifikat kojim se potvrđuje da postupak izrade zadovoljava, prije datuma početka proizvodnje mora pregledati dokument izdan prema članku 13. stavku 1. ovoga Pravilnika i konstrukcijsku i proizvodnu dokumentaciju prema točki 3. Dodatka II. ovoga Pravilnika, kako bi se utvrdila njihova sukladnost.«

Članak 3.

U članku 19. briše se stavak 3.

Članak 4.

U članku 19. stavak 5. mijenja se i glasi:

»Ovlaštenja izdana za konstrukciju i proizvodnju tlačnih posuda prema tehničkom propisu iz članka 19. ovoga Pravilnika vrijede pod uvjetima pod kojima su izdana.«

Članak 5.

U članku 19. stavak 6. mijenja se i glasi:

»Označavanje sukladnosti tlačnih posuda od dana stupanja na snagu ovoga Pravilnika do pristupanja Republike Hrvatske Europskoj uniji ili stupanja na snagu međunarodnog sporazuma o ocjeni sukladnosti i prihvaćanju industrijskih proizvoda s Europskom unijom, obavlja se stavljanjem oznake sukladnosti iz Dodatka II. Pravilnika o obliku, sadržaju i izgledu oznake sukladnosti proizvoda s propisanim tehničkim zahtjevima (»Narodne novine« br., 46/08).«

Članak 6.

U članku 19. točka 8. mijenja se i glasi:

»Priznavanje isprava o sukladnosti provodi se na temelju Pravilnika o postupku ocjene sukladnosti opreme pod tlakom na temelju isprava o sukladnosti izdanih u inozemstvu.«

Članak 7.

Briše se članak 21.

Članak 8.

Ovaj Pravilnik stupa na snagu danom donošenja.

Klasa: 011-01/06-01/55

Urbroj: 526-03-01/1-08-4

Zagreb, 20. listopada 2008.

Potpredsjednik Vlade RH
i ministar gospodarstva rada i poduzetništva
Damir Polančec, dipl. ing., v. r.

Pravilnik, NN 126/2008-3606
## Pravilnik o izmjenama Pravilnika o tlačnoj opremi

### NN 126/2008 (31.10.2008.), Pravilnik o izmjenama Pravilnika o tlačnoj opremi

3607

Na temelju članka 5. Zakona o tehničkim zahtjevima za proizvode i ocjenu sukladnosti (»Narodne novine« 158/03, 79/07) ministar gospodarstva, rada i poduzetništva donosi

PRAVILNIK

O IZMJENAMA PRAVILNIKA O TLAČNOJ OPREMI

Članak 1.

U Pravilniku o tlačnoj opremi (»Narodne novine« 135/05) u članku 4. stavak 3. mijenja se i glasi:

»U svrhu sigurne i pravilne uporabe tlačne opreme i sklopova na teritoriju Republike Hrvatske Izjava o sukladnosti te podaci i upute iz točke 3.4 Dodatka I. Ovoga Pravilnika moraju biti na hrvatskom jeziku.«

Članak 2.

U članku 20. stavak 5. mijenja se i glasi:

»Ovlaštenja izdana za konstrukciju i proizvodnju tlačne opreme i sklopova prema tehničkim propisima iz članka 19. ovoga Pravilnika vrijede pod uvjetima pod kojima su izdana.«

Članak 3.

U članku 20. stavak 6. mijenja se i glasi:

»Označavanje sukladnosti tlačne opreme i sklopova od dana stupanja na snagu ovoga Pravilnika do pristupanja Republike Hrvatske Europskoj uniji ili stupanja na snagu međunarodnog sporazuma o ocjeni sukladnosti i prihvaćanju industrijskih proizvoda s Europskom unijom, obavlja se stavljanjem oznake sukladnosti iz Dodatka II. Pravilnika o obliku, sadržaju i izgledu oznake sukladnosti proizvoda s propisanim tehničkim zahtjevima (»Narodne novine« br., 46/08).«

Članak 4.

U članku 20. stavak 8. mijenja se i glasi:

»Priznavanje isprava o sukladnosti provodi se na temelju Pravilnika o postupku ocjene sukladnosti opreme pod tlakom na temelju isprava o sukladnosti izdanih u inozemstvu.«

Članak 5.

U Pravilniku o izmjenama Pravilnika o tlačnoj opremi (»Narodne novine« 44/06) briše se članak 2.

Članak 6.

Ovaj Pravilnik stupa na snagu danom donošenja.

Klasa: 011-01/06-01/54

Urbroj: 526-03-01/1-08-5

Zagreb, 20. listopada 2008.

Potpredsjednik Vlade RH
i ministar gospodarstva rada i poduzetništva
Damir Polančec, dipl. ing, v. r.

Pravilnik, NN 126/2008-3607
## Popis tijela za ocijenu sukladnosti opreme pod tlakom

### NN 126/2008 (31.10.2008.), Popis tijela za ocijenu sukladnosti opreme pod tlakom

3610

Na temelju članka 12. stavka 5. Pravilnika o tlačnoj opremi (»Narodne novine« br. 135/05, 40/06), članka 9. stavka 4. Pravilnika o jednostavnim tlačnim posudama (»Narodne novine« br. 135/05), te članka 8. stavka 4. Pravilnika o pokretnoj tlačnoj opremi, ministar gospodarstva, rada i poduzetništva objavljuje

POPIS

TIJELA ZA OCJENU SUKLADNOSTI OPREME POD TLAKOM

Za provedbu postupaka ocjenjivanja sukladnosti tlačne opreme, jednostavnih tlačnih posuda i pokretne tlačne opreme ministar gospodarstva rada i poduzetništva ovlastio je:

TUV CROATIA d.o.o. sa sjedištem u Slavonskom Brodu, Dr. Mile Budaka 1

Klasa: 011-01/06-01/55

Urbroj: 526-03-01/1-08-6

Zagreb, 20. listopada 2008.

Potpredsjednik Vlade RH
i ministar gospodarstva rada i poduzetništva
Damir Polančec, dipl. ing., v. r.

Ostalo, NN 126/2008-3610
## Odluka o imenovanju zamjenika županijskog državnog odvjetnika u županijskom državnom odvjetniš"tvu u Splitu

### NN 126/2008 (31.10.2008.), Odluka o imenovanju zamjenika županijskog državnog odvjetnika u županijskom državnom odvjetniš"tvu u Splitu

DRŽAVNOODVJETNIČKO VIJEĆE

3615

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 85. sjednici održanoj 19. rujna 2008. godine donijelo je

ODLUKU

za zamjenika županijskog državnog odvjetnika u Županijskom državnom odvjetništvu u Splitu imenuje se ŽARKO ŠTRBAC, zamjenik županijskog državnog odvjetnika u Splitu.

Broj: DOVO-57/08

Zagreb, 19. rujna 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3615
## Odluka o imenovanju zamjenika županijskog državnog odvjetnika u županijskom državnom odvjetništvu u Bjelovaru

### NN 126/2008 (31.10.2008.), Odluka o imenovanju zamjenika županijskog državnog odvjetnika u županijskom državnom odvjetništvu u Bjelovaru

3616

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 85. sjednici održanoj 19. rujna 2008. godine donijelo je

ODLUKU

za zamjenika županijskog državnog odvjetnika u Županijskom državnom odvjetništvu u Bjelovaru imenuje se GORAN GAŠPAR, zamjenik općinskog državnog odvjetnika u Bjelovaru.

Broj: DOVO-56/08

Zagreb, 19. rujna 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3616
## Odluka o imenovanju zamjenice općinskog državnog odvjetnika u Općinskom državnom odvjetništvu u Daruvaru

### NN 126/2008 (31.10.2008.), Odluka o imenovanju zamjenice općinskog državnog odvjetnika u Općinskom državnom odvjetništvu u Daruvaru

3617

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 85. sjednici održanoj 19. rujna 2008. godine donijelo je

ODLUKU

za zamjenicu općinskog državnog odvjetnika u Općinskom državnom odvjetništvu u Daruvaru imenuje se SLOBODANKA RADULOVIĆ, općinska državna odvjetnica u Daruvaru.

Broj: DOVO-52/08

Zagreb, 19. rujna 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3617
## Odluka o imenovanju zamjenice općinskog državnog odvjetnika u Općinskom državnom odvjetništvu u Bjelovaru

### NN 126/2008 (31.10.2008.), Odluka o imenovanju zamjenice općinskog državnog odvjetnika u Općinskom državnom odvjetništvu u Bjelovaru

3620

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 85. sjednici održanoj 19. rujna 2008. godine donijelo je

ODLUKU

za zamjenicu općinskog državnog odvjetnika u Općinskom državnom odvjetništvu u Bjelovaru imenuje se SLAĐANA BLAŽEKOVIĆ, zamjenica općinskog državnog odvjetnika u Bjelovaru.

Broj: DOVO-50/08

Zagreb, 19. rujna 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3620
## Odluka o imenovanju zamjenice općinskog državnog odvjetnika u Općinskom državnom odvjetništvu u Varaždinu

### NN 126/2008 (31.10.2008.), Odluka o imenovanju zamjenice općinskog državnog odvjetnika u Općinskom državnom odvjetništvu u Varaždinu

3622

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 85. sjednici održanoj 19. rujna 2008. godine donijelo je

ODLUKU

za zamjenicu općinskog državnog odvjetnika u Općinskom državnom odvjetništvu u Varaždinu imenuje se SUNČICA KOCIJAN-
-PUTAREK, zamjenica općinskog državnog odvjetnika u Varaždinu.

Broj: DOVO-53/08

Zagreb,19. rujna 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3622
## Odluka o imenovanju zamjenice općinskog državnog odvjetnika u Općinskom državnom odvjetništvu u Crikvenici

### NN 126/2008 (31.10.2008.), Odluka o imenovanju zamjenice općinskog državnog odvjetnika u Općinskom državnom odvjetništvu u Crikvenici

3624

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 85. sjednici održanoj 19. rujna 2008. godine donijelo je

ODLUKU

za zamjenicu općinskog državnog odvjetnika u Općinskom državnom odvjetništvu u Crikvenici imenuje se ANITA HASANAC, savjetnica na Općinskom sudu u Senju, na vrijeme od pet godina.

Broj: DOVO-49/08

Zagreb, 19. rujna 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3624
## Odluka o imenovanju zamjenice općinskog državnog odvjetnika u Općinskom državnom odvjetniš"tvu u Zaboku

### NN 126/2008 (31.10.2008.), Odluka o imenovanju zamjenice općinskog državnog odvjetnika u Općinskom državnom odvjetniš"tvu u Zaboku

3627

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 86. sjednici održanoj 21. listopada 2008. godine donijelo je

ODLUKU

za zamjenicu općinskog državnog odvjetnika u Općinskom državnom odvjetništvu u Zaboku imenuje se SNJEŽANA MARJANOVIĆ, zamjenica općinskog državnog odvjetnika u Zaboku.

Broj: DOVO-76/08

Zagreb, 21. listopada 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3627
## Odluka o imenovanju zamjenika općinskog državnog odvjetnika u Općinskom državnom odvjetniš"tvu u Valpovu

### NN 126/2008 (31.10.2008.), Odluka o imenovanju zamjenika općinskog državnog odvjetnika u Općinskom državnom odvjetniš"tvu u Valpovu

3628

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 86. sjednici održanoj 21. listopada 2008. godine donijelo je

ODLUKU

za zamjenika općinskog državnog odvjetnika u Općinskom državnom odvjetništvu u Valpovu imenuje se DARKO DODIG, zamjenik općinskog državnog odvjetnika u Valpovu.

Broj: DOVO-61/08

Zagreb, 21. listopada 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3628